പേട്ട ഓവര്ബ്രിഡ്ജിലെ അറ്റകുറ്റപ്പണി മൂന്ന് മാസത്തിനുള്ളില് പൂര്ത്തിയാക്കും തിരുവനന്തപുരം: പേട്ട ഓവര്ബ്രിഡ്ജിന്റെ പാര്ശ്വഭിത്തി നിര്മ്മാണം മൂന്നുമാസത്തിനകം പൂര്ത്തിയാക്കുമെന്ന് നിര്മ്മാണ ചുമതലയുള്ള കേരള റോഡ് ഫണ്ട് ബോര്ഡ് വ്യക്തമാക്കി. ഗതാഗതക്കുരുക്ക് പതിവായ ഇവിടെ അറ്റകുറ്റപ്പണി ഇഴയുന്നതില് വ്യാപക പ്രതിഷേധം ഉയര്ന്നിരുന്നു. ഇതിനുപിന്നാലെയാണ് ബോര്ഡിന്റെ പ്രതികരണം. പാലത്തിന്റെ പാര്ശ്വഭിത്തി തകര്ന്നുവീണ ഭാഗത്ത് മാലിന്യക്കൂമ്ബാരവും കൂറ്റന് മരവും നിന്നതിനാലാണ് നിര്മ്മാണം ആരംഭിക്കാന് വൈകിയത്. പിന്നീട് നഗരസഭയ്ക്ക് കത്തുനല്കി മാലിന്യം നീക്കുകയും കളക്ടറുടെ അനുമതിയോടെ മരവും മുറിച്ച ശേഷമാണ് ജോലികള് തുടങ്ങിയത്. എന്നാല് പാര്ശ്വഭിത്തി നിര്മ്മിക്കുന്നതിനുള്ള പാറ കിട്ടാതായതോടെ നിര്മ്മാണം വീണ്ടും വൈകി. നിലവിലെ നിര്മ്മാണത്തിനുവേണ്ട പാറ ലഭിച്ചെന്നും പ്രവൃത്തികള് വൈകില്ലെന്നും റോഡ് ഫണ്ട് ബോര്ഡ് അധികൃതര് അറിയിച്ചു. നിലവില് പേട്ടയിലേക്ക് വരുന്ന വാഹനങ്ങള് പൊലീസ് സ്റ്റേഷന് മുന്നില് നിന്ന് കണ്ണമ്മൂലയിലേക്കുള്ള റോഡിലേക്കാണ് വഴി തിരിച്ചുവിടുന്നത്. ഇവിടെ നിന്ന് ഭഗത്സിംഗ് നഗറിലെ ഇടറോഡ് കയറിയും ചായക്കുടി ലൈന് വഴിയുമാണ് വാഹനങ്ങള് പേട്ടയിലേക്ക് പോകുന്നത്. നിര്മ്മിക്കേണ്ടത് 45 മീറ്റര് 45 മീറ്റര് ദൂരത്തിലാണ് പുനര്നിര്മ്മാണം നടത്തേണ്ടത്. 15 മീറ്റര് വീതം ഓരോ ഘട്ടങ്ങളായാണ് ജോലികള് പുരോഗമിക്കുന്നത്. കൂടുതല് ദൂരം പൊളിച്ചിട്ടാല് വീണ്ടും ബുദ്ധിമുട്ടാകുമെന്ന് റോഡ് ഫണ്ട് ബോര്ഡ് അധികൃതര് വ്യക്തമാക്കി. ക്രോസ് ബെല്റ്റും മള്ട്ടി ബെല്റ്റും ചെയ്താണ് പാര്ശ്വഭിത്തിയുടെ നിര്മ്മാണം. മൂന്നുമാസമാണ് കാലാവധി പറഞ്ഞിരിക്കുന്നതെങ്കിലും മറ്റ് പ്രശ്നങ്ങളൊന്നുമില്ലെങ്കില് അതിന് മുമ്ബ് ജോലികള് പൂര്ത്തിയാക്കുമെന്നും അധികൃതര് പറഞ്ഞു. പദ്ധതി ചെലവ് 60 ലക്ഷം രൂപ കളക്ടറെയും റോഡ് ഫണ്ട് ബോര്ഡ് അധികൃതരെയും ഉള്പ്പെടുത്തി റിവ്യൂ മീറ്റിംഗ് വിളിക്കും. നിര്മ്മാണം സമയബന്ധിതമായി പൂര്ത്തിയാക്കാന് നിര്ദ്ദേശം നല്കും. നഗരത്തിലെ പ്രധാന റോഡിലെ നിര്മ്മാണം വൈകിക്കില്ല. മന്ത്രി ആന്റണി രാജു